“Earth Hour” Sterrekykpiekniek: Jupiter klop van vroeg tot laat | Afrikaanse Taalmuseum en -monument
“Earth Hour” Sterrekykpiekniek: Jupiter klop van vroeg tot laat	Sterrekykgeesdriftiges moenie die laaste Sterrekykpiekniek van die seisoen by die Afrikaanse Taalmonument op Paarlberg op Saterdag 25 Maart 2017, ter viering van “Earth Hour”, misloop nie. Tydens dié pieknieks kan besoekers die sterrehemel verken met die hulp van die Orion Observasie Groep (OOG), ‘n informele sterrrekundeklub van die Boland.
Earth Hour is ‘n jaarlikse, wêreldwye byeenkoms wat deur die Wêreldnatuurfonds van stapel gestuur is om mense aan te moedig om hul ligte een uur lank op hierdie aand af te skakel, om mense sodoende bewus te maak van hul impak op ons omgewing.
Die tema van die aand is “Jupiter klop van vroeg tot laat”. Die piekniek begin om 18:00. ‘n Begeleide toer van die Monument word om 18:30 aangebied. Besoekers kan van 20:00 tot 22:30 onder leiding van lede van OOG deur teleskope na die sterre kyk.